
PAKALPOJUMU LĪGUMS Nr. ZV/RN-2026-136/2.17

Rīgā, dokumenta parakstīšanas datums ir pēdējā pievienotā droša elektroniskā paraksta un tā laika zīmoga datums
SPECIĀLIE NOTEIKUMI (SN)
	1.


	Izpildītājs:
	Firma:

	Reģistrācijas numurs:


	
	
	Juridiskā adrese: 
	Banka, SWIFT kods un konta numurs




	
	
	Pārstāvis, amats un pārstāvības pamats: 

	

	
	
	E-pasts: 
	E-adrese e-rēķiniem: 
_________________
E-pasts ne e-rēķiniem: 
_________________

	
	
	E-pasts pasūtījumiem:
	

	2.
	Pasūtītājs:
	Firma:
SIA “Rīgas nami”
	Reģistrācijas numurs:
40003109638

	
	
	Pārstāvis, amats un pārstāvības pamats:
	Banka, SWIFT kods un konta numurs:
AS “SEB banka”
UNLALV2X
LV16UNLA0040001650000


	
	
	Juridiskā adrese:
Rātslaukums 5, Rīga, LV-1050
	

	
	
	E-pasts: rigasnami@rigasnami.lv
	E-adrese e-rēķiniem: EINVOICES@40003109638
E-pasts ne e-rēķiniem: rekini@rigasnami.lv


	
	
	Pirkuma pieprasījums /pamatojums Nr.:
	

	noslēdz šādu līgumu (turpmāk – Līgums):

	3.
	Līgumā izmantoto terminu skaidrojums
	3.1. Akts – Pakalpojuma pieņemšanas – nodošanas akts;
3.2. Iepirkums - atklāts konkurss “Dzīvnieku valsts izcelsmes - 3. kategorijas atkritumu apsaimniekošana” ar identifikācijas Nr. RN 2026/27;
3.3. Izpildītāja pārstāvis - ________ _________, tālr. _________, e-pasts: ___________;
3.4. Kopējā līgumcena – 170 000 EUR (viens simts septiņdesmit eiro) bez PVN, kas ir noteikta saskaņā ar Tehnisko un finanšu piedāvājumu;
3.5. Līgums – šis līgums ar visiem tā pielikumiem;
3.6. Maksājums - saskaņā ar abpusēji parakstītu Aktu un attiecīgo Izpildītāja rēķinu, kas sagatavots saskaņā ar Tehnisko un finanšu piedāvājumu, Izpildītājam maksājamā summa, Maksājumu summai nepārsniedzot Kopējo līgumcenu;
3.7. Pakalpojums - Dzīvnieku valsts izcelsmes - 3. kategorijas atkritumu apsaimniekošana;
3.8. Pasūtījums – Pasūtītāja nosūtītā informācija Izpildītājam, kas raksturo nepieciešamo Pakalpojumu to apjomu un izpildes nosacījumus;
3.9. Pasūtītāja pārstāvis - ________ _________, tālr. _________, e-pasts: ___________;
3.10. Piedāvājums - Iepirkumā iesniegtais Izpildītāja piedāvājums;
3.11. Pakalpojumu sniegšanas adrese - Pasūtījumā norādītajā vietā (adresē);
3.12. PIL – Publisko iepirkumu likums;
3.13. Puse – Pasūtītājs vai Izpildītājs;
3.14. Puses – Pasūtītājs un Izpildītājs;
3.15. PVN – pievienotās vērtības nodoklis.

	4. 
	Līguma pielikumi
	4.1.  Vispārīgie noteikumi – 1.pielikums;
4.2. Tehniskā specifikācija – 2.pielikums;
4.3. Tehniskais un finanšu piedāvājums – 3.pielikums.

	5.
	Līguma priekšmets
	5.1. Pasūtītājs uzdod un Izpildītājs apņemas profesionāli un kvalitatīvi sniegt Pakalpojumus saskaņā ar Līgumu, Tehnisko specifikāciju, Tehnisko un finanšu piedāvājumu un Pasūtītāja norādījumiem.
5.2. Pasūtītājs veic Pakalpojumu pasūtīšanu un Izpildītājs to sniedz saskaņā ar Līguma nosacījumiem. Izpildītājs apņemas nodrošināt Pakalpojumu sniegšanu, ja Pasūtījums ir nosūtīts 36 (trīsdesmit sešu) mēnešu laikā no Līguma spēkā stāšanās dienas vai līdz brīdim, kad tiek sasniegta Kopējā līgumcena, atkarībā kurš no apstākļiem iestājas pirmais.
5.3. Pasūtījumu Pasūtītāja pārstāvis nosūta Izpildītājam, izmantojot savu Līgumā norādīto e-pastu, uz Līguma Speciālo noteikumu 1.punktā norādīto Izpildītāja e-pastu pasūtījumiem.
5.4. Pasūtītājam ir tiesības pasūtīt arī citus pakalpojumus, kas nav Tehniskajā specifikācijā un/vai Tehniskajā un finanšu piedāvājumā un ko piedāvā Izpildītājs, bet ne lielākā apjomā kā 10 % no Kopējās līgumcenas.

	6.
	Norēķinu kārtība
	6.1. Par savlaicīgu un kvalitatīvu Pakalpojumu Pasūtītājs maksā Maksājumu ievērojot Tehniskajā un finanšu piedāvājumā noteiktās vienību cenas.
6.2. PVN samaksa tiek veikta Latvijas Republikas normatīvajos aktos noteiktajā kārtībā.
6.3. Pasūtītājs samaksā Maksājumu 30 (trīsdesmit) dienu laikā pēc Akta abpusējas parakstīšanas un attiecīgā Izpildītāja rēķina saņemšanas. Izpildītājs rēķinu izraksta ne vēlāk kā līdz Pakalpojumu sniegšanas mēnesim sekojošā mēneša 5. datumam.

	7.
	Līguma grozījumi
	7.1. Līgumā var tikt veikti būtiski grozījumi PIL izpratnē, šādos gadījumos:
7.1.1. Līguma darbības laikā, Izpildītājs ir tiesīgs prasīt paaugstināt Pakalpojumu cenas un Pasūtītājs ir tiesīgs piekrist paaugstināt šīs cenas, ja tam ir objektīvs pamatojums (pamatojoties uz Centrālas statistikas pārvaldes inflācijas kalkulatora radītājiem, energoresursu vai degvielas cenas paaugstināšanu u.c.). Cenu izmaiņas stājās spēkā tikai pēc tam, kad Puses paraksta savstarpēju vienošanos.
7.1.2. ja līdz Līguma Speciālo noteikumu 5.2. punktā norādītā Pakalpojumu sniegšanas termiņa beigām Kopējā līgumcena nav sasniegta, Pakalpojumu sniegšanas termiņš var tikt pagarināts.

	8.
	Īpašie noteikumi
	8.1. Puses vienojas, ka netiek piemērota Līguma vispārīgo noteikumu 6. un 7. sadaļa “Autortiesību regulējums” un “Garantijas”.

	9.
	Citi noteikumi
	9.1. Līguma Speciālie noteikumi ir prioritāri pret Vispārīgajiem noteikumiem. Pretrunu gadījumā starp Speciālajiem un Vispārīgajiem noteikumiem, piemērojami ir Speciālie noteikumi. Pretrunu gadījumā starp Līguma pielikumiem, prioritāte ir tāda, kā pielikumi uzskaitīti Līguma Speciālo noteikumu 4.punktā. 
9.2. Līgums sagatavots latviešu valodā ar pielikumiem un parakstīts elektroniski.



	Izpildītāja vārdā:
(paraksts)Amats, vārds, uzvārds
	Pasūtītāja vārdā:
(paraksts)Amats, vārds, uzvārds




Dokuments parakstīts ar drošiem elektroniskiem parakstiem un satur laika zīmogus.

1.pielikums
VISPĀRĪGIE NOTEIKUMI

1. Pakalpojumu nodošanas – pieņemšanas kārtība
1.1. Pakalpojumi ir izpildīti brīdī, kad Pasūtītājs tos ir pieņēmis Pusēm abpusēji parakstot Aktu. Ja Akts tiek parakstīts elektroniski, tas iesniedzams Pasūtītājam Excel formātā. Izpildītājs Aktam pievieno visus Pakalpojumu pavadošos dokumentus (instrukcijas, materiālu atbilstības deklarācijas, u.tml. ar tulkojumu latviešu valodā) un garantijas dokumentus.
1.2. Aktā norādāma vismaz šāda minimālā informācija – Pakalpojums, daudzums, gala cena, summa bez PVN, summa, PVN summa, nekustamā īpašuma adrese un noslēgtā līguma numurs.
1.3. Pasūtītājam ir tiesības neparakstīt Aktu, ja Aktā nav norādīta minimālā informācija atbilstoši Līguma Vispārīgo noteikumu 1.2. punkta prasībām.  
1.4. Pakalpojuma pieņemšanu ir tiesīgs veikt Pasūtītāja pārstāvis.
1.5. Ja izpildītie Pakalpojumi neatbilst Līgumam un/vai Pasūtījumam, kas sagatavots atbilstoši Līguma prasībām, Pasūtītājam ir tiesības atteikties no Pakalpojumu pieņemšanas un neparakstīt Aktu.
1.6. Ja izpildītie Pakalpojumi neatbilst Līgumā (tā pielikumos) noteiktajām kvalitātes prasībām, Izpildītājs apņemas nekavējoties, bet ne vēlāk kā 2 (divu) darbdienu laikā, veikt Pakalpojumos atbilstošas korekcijas, lai tie atbilst Līgumā noteiktajām kvalitātes un Pasūtījuma prasībām.

2. Izpildītāja tiesības un pienākumi
2.1. Izpildītājs apņemas:
2.1.1. sniegt Pakalpojumus Pasūtījuma adresē;
2.1.2. nodrošināt Līguma izpildei nepieciešamos resursus un līdzekļus;
2.1.3. jebkurā laikā pēc Pasūtītāja pieprasījuma sniegt atskaiti par Pakalpojumu gaitu;
2.1.4. sniedzot Pakalpojumus, ievērot visas Latvijas Republikas spēkā esošajos normatīvajos aktos noteiktās prasības;
2.1.5. pieprasīt no Pasūtītāja visu tā rīcībā esošo informāciju, kas nepieciešama kvalitatīvai Izpildītāja saistību izpildei Līgumā noteiktajā termiņā.
2.2. Izpildītājs garantē, ka izpildītie Pakalpojumi ir augstas kvalitātes un atbilst Latvijas Republikas spēkā esošo normatīvo aktu un Eiropas Savienības atbilstošo standartu prasībām.
2.3. Izpildītājs patstāvīgi nodrošina visu sev nepieciešamo sekmīgai Pakalpojumu sniegšanai un liek lietā savas profesionālās iemaņas visaugstākajā līmenī, un apņemas izpildīt Līgumā noteiktās saistības apzinīgi, centīgi un augstvērtīgā kvalitātē.
2.4. Izpildītājs apliecina, ka tam ir zināmi visi apstākļi, kas Izpildītājam varētu būt būtiski Pakalpojumu sniegšanai, un Izpildītājs apņemas neizvirzīt Pasūtītājam pretenzijas šajā sakarā.
2.5. Izpildītājam nav tiesības Pakalpojumus vai to daļu nodot izpildei trešajai personai bez Pasūtītāja iepriekšējas rakstiskas piekrišanas.
2.6. Ja Līguma darbības laikā Izpildītājs rīko akcijas, kuru laikā Pakalpojums tiek pārdots par zemāku cenu, kā norādīts Tehniskajā un finanšu piedāvājumā, Izpildītājs informē Pasūtītāja pārstāvi, nosūtot e-pastu, un šīs akcijas laikā nodrošina Pasūtītājam Pakalpojumus par akcijas cenu.
2.7. Ja Pakalpojumam cena Līguma darbības laikā ir mazāka kā  Tehniskajā un finanšu piedāvājumā  norādītā cena, Izpildītājs Pakalpojumu pārdod par cenu, kas ir spēkā tās pasūtīšanas vai iegādes brīdī, atkarībā kurā brīdī cena ir bijusi zemāka;
2.8. Pakalpojumam, kas nav iekļauts Tehniskajā un finanšu piedāvājumā, piemēro pasūtījuma izdarīšanas brīža cenas. Ja Pakalpojumiem ir akcija un akcijas cena ir zemāka par tā brīža cenu, Pakalpojumiem, kas nav iekļauts Tehniskajā un finanšu piedāvājumā, piemērojama akcijas cena.

3. Pasūtītāja tiesības un pienākumi
3.1. Pasūtītājs apņemas:
3.1.1. izsniegt Izpildītājam Pasūtījumu un visu Pasūtītāja rīcībā esošo informāciju, kas nepieciešama Pakalpojumu sniegšanai;
3.1.2. pieņemt Pakalpojumus un parakstīt Aktu, ja Pakalpojumi atbilst Līguma (tā pielikumu) noteikumiem;
3.1.3. veikt Līgumā paredzētos maksājumus.
3.2. Pasūtītājam ir tiesības:
3.2.1. dot Izpildītājam saistošus norādījumus par Līguma izpildi, ciktāl tas nemaina Līguma priekšmetu;
3.2.2. mainīt Līgumā (tā pielikumos) norādīto Pakalpojumu apjomu, to samazinot vai palielinot, atbilstoši Pasūtītāja faktiskajām vajadzībām, rakstiski par to iepriekš paziņojot Izpildītājam;

4. Maksājumi
4.1. Maksājumā, ja tāds paredzēts, ietverti visi nodokļi un nodevas, izņemot PVN, kā arī visi iespējamie Izpildītāja izdevumi, kas nepieciešami Izpildītāja saistību izpildei Līguma ietvaros.
4.2. Samaksa tiek veikta ar naudas pārskaitījumu Izpildītāja norādītajā norēķinu kontā kredītiestādē. Par maksājumu veikšanas dienu uzskatāms datums, kad kredītiestādē iesniegts attiecīgs maksājuma uzdevums.
4.3. Puses Līguma ietvaros izrakstāmos rēķinus sagatavo elektroniski: 
4.3.1. Pasūtītājam adresētos e-rēķinus, norādot noslēgtā līguma numuru un ievērojot noteikumu “vienā rēķinā – viens līgums”, ir jānosūta uz e-adresi EINVOICES@40003109638. E-rēķinus jāiesūta XML formātā atbilstoši PEPPOL BIS Billing 3.0 specifikācijai, izmantojot kādu no zemāk norādītajiem kanāliem: 
• E-rēķinu sūtīšana no grāmatvedības sistēmas;
• E-rēķinu sūtīšana izmantojot PEPPOL tīklu (Pan-European Public Procurement Online) starptautiski izmantota platforma starpvalstu iepirkumu dokumentu apmaiņai);
• E-rēķina sūtīšana no e-rēķinu operatora Unifiedpost AS portāla banqup.lv; Portāla URL adrese https://www.banqup.com/lv/lv-lv.
Pasūtītājam adresētos rēķinus (kas vēl nav e-rēķini) ir jānosūta uz e-pastu: erekini@rigasnami.lv. Rēķinā jāiekļauj Sabiedrības noslēgtā pakalpojuma/preču līguma numurs, rēķins jānosūta PDF un/vai XML formātā.
4.3.2. Sākot ar 01.01.2028. Pasūtītājam adresētos e-rēķinus, norādot noslēgtā līguma numuru un ievērojot noteikumu “vienā rēķinā – viens līgums”, ir jānosūta uz e-adresi EINVOICES@40003109638. E-rēķinus jāiesūta XML formātā atbilstoši PEPPOL BIS Billing 3.0 specifikācijai, izmantojot kādu no zemāk norādītajiem kanāliem: 
• E-rēķinu sūtīšana no grāmatvedības sistēmas;
• E-rēķinu sūtīšana izmantojot PEPPOL tīklu (Pan-European Public Procurement Online) starptautiski izmantota platforma starpvalstu iepirkumu dokumentu apmaiņai);
• E-rēķina sūtīšana no e-rēķinu operatora Unifiedpost AS portāla banqup.lv; Portāla URL adrese https://www.banqup.com/lv/lv-lv.

4.4. Izpildītājam adresētie rēķini nosūtāmi uz Līguma Speciālo noteikumu 1. punktā norādītajām e-adresēm vai attiecīgi e-pastiem.
4.5. Visus Līgumā paredzētos maksājumus, kuriem netiek noteikts maksāšanas termiņš (tajā skaitā arī līgumsods), Puses veic 30 (trīsdesmit) dienu laikā no maksāšanas pienākuma iestāšanās dienas.

5. Apakšuzņēmēju un personāla nomaiņas un piesaistes kārtība
5.1. Izpildītājs nav tiesīgs bez saskaņošanas ar Pasūtītāju veikt Piedāvājumā norādītā personāla un/vai apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un/vai apakšuzņēmēja viedokli par nomaiņas iemesliem. Izpildītājam ir pienākums saskaņot ar Pasūtītāju papildu Piedāvājumā norādītā personāla iesaistīšanu Līguma izpildē.
5.2. Pasūtītājs nepiekrīt Izpildītāja Piedāvājumā norādītā personāla nomaiņai, ja piedāvātais personāls neatbilst Iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts Iepirkumā, nosakot saimnieciski visizdevīgāko piedāvājumu.
5.3. Pasūtītājs nepiekrīt Piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
5.3.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
5.3.2. tiek nomainīts apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst PIL 42. panta otrajā daļā minētajiem pretendentu izslēgšanas iemesliem;
5.3.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR (desmit tūkstoši eiro), atbilst PIL 42. panta otrajā daļā minētajiem pretendentu izslēgšanas iemesliem;
5.3.4. apakšuzņēmēja maiņas rezultātā tiktu izdarīti tādi grozījumi Izpildītāja Piedāvājumā, kuri, ja sākotnēji būtu tajā iekļauti, ietekmētu Piedāvājuma izvēli atbilstoši Iepirkuma dokumentos noteiktajiem piedāvājumu izvērtēšanas kritērijiem.
5.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas Piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājumu izvērtēšanas kritērijiem.
5.5. Pārbaudot jaunā apakšuzņēmēja atbilstību, Pasūtītājs piemēro PIL 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. PIL 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
5.6. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma sadaļas noteikumiem.
5.7. Ja Izpildītājs neievēro Līguma sadaļā noteikto iesaistītā personāla un/vai apakšuzņēmēju nomaiņas kārtību, Pasūtītājs var apturēt Līguma izpildi līdz Izpildītājs ir novērsis konstatētos pārkāpumus un Līgumā noteiktais saistību izpildes termiņš netiek pagarināts.
5.8. Līguma izpildes laikā Pasūtītājam ir tiesības pieprasīt nomainīt Līguma izpildē piesaistīto apakšuzņēmēju, ja apakšuzņēmējs tam nodoto Līguma saistību daļu veic nekvalitatīvi vai neievēro Latvijas Republikā spēkā esošos normatīvos aktus. Izpildītājam ir pienākums nodrošināt Pasūtītāja prasību izpildi apakšuzņēmēja nomaiņā.

6. Autortiesību regulējums
6.1. Nododot sniegtos Pakalpojumus, Izpildītājs atbilstoši Autortiesību likumam piešķir Pasūtītājam visas izņēmuma tiesības attiecībā uz Pakalpojumu izmantošanu un pārveidošanu jebkurā laikā un jebkuriem mērķiem, tajā skaitā tiesības publiskot, publicēt, tulkot, kā arī citādi padarīt Pakalpojumus pieejamus publiski Latvijas Republikas teritorijā un ārpus tās robežām, pārveidot Pakalpojumus, izmantot visu vai tā daļu u.tml. Pasūtītājs ir tiesīgs izmantot Pakalpojumus pēc saviem ieskatiem šī vārda visplašākajā nozīmē, kā arī atļaut vai aizliegt Pakalpojumu izmantošanu, saņemt atlīdzību par Pakalpojumu izmantošanu, nodot Pakalpojumus tālāk trešajām personām, bez iepriekšējas šādu darbību saskaņošanas ar Izpildītāju un bez papildu atlīdzības Izpildītājam.
6.2. Izpildītājs apliecina un garantē, ka, sniedzot Pakalpojumus Līguma ietvaros, tiks nodrošināta autortiesību subjektu (tajā skaitā – arī citu autoru) tiesību ievērošana, un netiks pieļauti nekādi autortiesību pārkāpumi. Nepieciešamības gadījumā Izpildītājam ir pienākums saņemt visas nepieciešamās atļaujas, piekrišanas un licences šādu autoru vai citu ar intelektuālā īpašuma tiesībām aizsargātu Pakalpojumu izmantošanai, un Izpildītājs apliecina, ka šādus autoru vai citus ar intelektuālā īpašuma tiesībām aizsargātus Pakalpojumus tas izmantos tikai tad, ja būs saņemtas visas nepieciešamās atļaujas, piekrišanas un licences. Izpildītājs garantē Pasūtītājam atlīdzināt visus ar šo garantiju, pilnvaru nepatiesumu un nepilnību radītos zaudējumus.
6.3. Izpildītājs apliecina, ka visu nepieciešamo atļauju, piekrišanu, licenču u.c. tamlīdzīgas izmaksas, ja tādas radīsies saistībā ar Līgumā paredzēto saistību izpildi, ir iekļautas Līgumā noteiktajā Maksājumā.
6.4. Izpildītājs apņemas risināt visas domstarpības, kas varētu rasties ar trešajām personām intelektuālā īpašuma tiesību vai autortiesību sakarā. Izpildītājs uzņemas atbildību Pasūtītāja vietā par zaudējumiem, kas var rasties Pasūtītājam vai trešajām personām, ja trešās personas ceļ pretenzijas par Pakalpojumiem vai to atsevišķu fragmentu autorību.

7. Garantijas
7.1. Izpildītājs atbild par izpildīto Pakalpojumu kvalitāti, Pakalpojumu un to izpildē izmantoto materiālu, iekārtu, tehnoloģiju kvalitāti, atbilstību tehniskajām prasībām, Līguma dokumentācijai un Latvijas Republikas noteiktajiem standartiem, un par to drošu ekspluatāciju.
7.2. Izpildītājs apņemas 5 (piecu) darbdienu laikā pēc Pasūtītāja paziņojuma saņemšanas par saviem līdzekļiem novērst garantijas laikā pēc Pakalpojuma sniegšanas atklājušos un/vai radušos defektus, bojājumus, neprecizitātes un citas nepilnības. Ja objektīvu šķēršļu dēļ (tehniski vai tehnoloģiski Pakalpojumu sniegšanas termiņš pārsniedz 5 (piecas) darbdienas) Izpildītājs objektīvu apstākļu dēļ nevar novērst konstatētos defektus šajā punktā noteiktajā termiņā, Puses ir tiesīgas vienoties par citu defektu novēršanas termiņu. Uz garantijas Pakalpojumiem ir attiecināmi tie paši Līguma nosacījumi kā uz Pakalpojumiem.
7.3. Ja Izpildītājs uzskata, ka nav atbildīgs par garantijas laikā radušos defektu, tas 3 (trīs) darbdienu laikā no Pasūtītāja pretenzijas saņemšanas dienas par to rakstiski paziņo Pasūtītājam, norādot objektīvu pamatojumu. Ja Pasūtītājs 5 (piecu) darbdienu laikā nesaņem minēto Izpildītāja paziņojumu, uzskatāms, ka Izpildītājs ir piekritis izvirzītajai pretenzijai. Strīdus un domstarpības Puses atrisina pārrunu ceļā vai pieaicinot neatkarīgu ekspertu.
7.4. Ja Izpildītājs pēc Pasūtītāja paziņojuma saņemšanas neuzsāk garantijas Pakalpojumu sniegšanu vai neiesniedz Pasūtītājam rakstisku paziņojumu par pamatotu atteikumu sniegt garantijas Pakalpojumus, Pasūtītājs ir tiesīgs uzskatīt, ka Izpildītājs atsakās sniegt garantijas Pakalpojumus.
7.5. Ja Izpildītājs atsakās sniegt garantijas Pakalpojumus, Pasūtītājs bez saskaņošanas ar Izpildītāju ir tiesīgs šo Pakalpojumu sniegšanai pieaicināt citu Pakalpojumu sniedzēju. Šajā gadījumā Izpildītājam ir pienākums 15 (piecpadsmit) darbdienu laikā no pieprasījuma un rēķina saņemšanas dienas, kompensēt Pasūtītājam garantijas Pakalpojumu sniegšanas rezultātā radušos izdevumus.

8. Pušu atbildība un strīdu risināšanas kārtība
8.1. Izpildītājs atbild par sniegto Pakalpojumu atbilstību Latvijas Republikā spēkā esošajos normatīvajos aktos noteiktām prasībām.
8.2. Katra Puse saskaņā ar Latvijas Republikā spēkā esošajiem normatīvajiem aktiem un Līgumā noteikto ir atbildīga par savu Līgumā noteikto saistību neizpildi vai nepienācīgu izpildi. Par nodarītajiem zaudējumiem materiāli ir atbildīga tā Puse, kuras darbības vai bezdarbības dēļ šie zaudējumi radušies, un tai minētie zaudējumi, kas radušies otrai Pusei vai trešajām personām, jāatlīdzina 15 (piecpadsmit) darbdienu laikā no paziņojuma saņemšanas dienas.
8.3. Risku par Līgumā neparedzētām piegādēm, izdevumiem un Pakalpojumiem, kas nepieciešami Līguma pilnīgai izpildei, kas nav iekļautas Maksājumā vai Tehniskajā un finanšu piedāvājumā norādītajos izcenojumos, bet ir nepieciešamas Līguma pilnīgai izpildei Pasūtītāja pieprasītajā apjomā, kvalitātē un termiņā, un kas izriet no Līguma priekšmeta arī tad, ja tās nav tieši norādītas Līgumā, uzņemas Izpildītājs.
8.4. Par saistību, t.sk. maksājuma, izpildes kavējumu, kavējumā vainojamā Puse maksā otrai Pusei līgumsodu 0,1% apmērā no kavētās saistības vērtības (attiecīgā Pasūtījuma cenas vai kavētā maksājuma summas) par katru kalendāro dienu, kad konstatēta saistību neizpilde, bet ne vairāk kā 10 % (desmit procentus) no summas, no kuras līgumsods aprēķināts.
8.5. Līgumsoda samaksa neatbrīvo Puses no saistību pienācīgas izpildes. Pasūtītājs ir tiesīgs Izpildītājam piemēroto līgumsodu ieturēt no savstarpējiem norēķiniem. Līgumsods nav zaudējumu atlīdzība.
8.6. Ja Izpildītājs nespēj sniegt Pakalpojumus Līgumā noteiktajā kārtībā vai termiņā, vai Pasūtītājam ir iebildumi par Pakalpojumu kvalitāti un to atbilstību Līguma noteikumiem, vai Izpildītājs atsakās vai vilcina nepilnību novēršanu vairāk kā par 5 (piecām) darbdienām, tad Pasūtītājam ir tiesības attiecīgo Līguma saistību nodot izpildei trešajai personai. Šādā gadījumā Izpildītājs 15 (piecpadsmit) darbdienu laikā no pieprasījuma un rēķina saņemšanas dienas, sedz visus Pasūtītājam radušos izdevumus un zaudējumus. Izdevumu un zaudējumu atlīdzība neatbrīvo Izpildītāju no pārējo Līguma saistību izpildes.
8.7. [bookmark: _Hlk129557839]Puses apņemas neizpaust informāciju, kas saistīta ar Līgumu, kā arī cita veida konfidenciālu informāciju (komercnoslēpumu) par otras Puses pakalpojumiem, darbību, tehnoloģiskajiem risinājumiem, peļņu, kas tām kļuvusi zināma par otru Pusi Līguma darbības laikā, izņemot gadījumus, kad informācija sniedzama saskaņā ar Latvijas Republikas normatīvajiem aktiem. Ja kāda no Pusēm bez otras Puses iepriekšējas rakstiskas piekrišanas izpauž konfidenciālo informāciju jebkurai trešajai personai, informāciju izpaudusī Puse atbild otrai Pusei par tā rezultātā nodarītajiem zaudējumiem neatkarīgi no informācijas izpaušanas veida. Konfidencialitātes saistībai nav laika ierobežojuma un uz to neattiecas Līguma darbības termiņš. Izpildītāja atbildība iestājas arī gadījumos, kad konfidencialitātes prasības pārkāpumu pieļauj jebkura Izpildītāja Līguma izpildē piesaistītā persona.
8.8. Puses savlaicīgi informē par izmaiņām savos rekvizītos, apmainās ar jebkuru dokumentāciju un informāciju, kas ir nepieciešama Līguma izpildei, kā arī nekavējoties, bet ne ilgāk kā 2 (divu) darbdienu laikā, ziņo viena otrai par apstākļiem Līguma darbības laikā, kas var ietekmēt un/vai aizkavēt Līgumā noteiktos izpildes termiņus, pasliktināt izpildes kvalitāti vai kā citādi negatīvi ietekmēt Līgumā noteikto saistību izpildi, kā arī par nepieciešamām darbībām apstākļu novēršanai.
8.9. Puses visas domstarpības, kas izriet un rodas sakarā ar Līgumu, tā izpildi, izbeigšanu vai spēkā esamību, risinās abpusējās sarunās. Ja sarunu rezultātā Puses nevienojas, tad strīds izskatāms Latvijas Republikas tiesā saskaņā ar spēkā esošajiem normatīvajiem aktiem.
8.10. Ja Izpildītājs nepilda vai nepienācīgi pilda savas  Līgumā noteiktās saistības, Pasūtītājs ir tiesīgs nodot kavēto maksājumu piedziņas tiesības trešajām personām, t.sk., nododot Izpildītāja personas datus to apstrādei parāda piedziņas nolūkos un/vai šo datu ievietošanu publiskajās (parādnieku) datu bāzēs.
8.11. Ja saistību neizpildes vai nepienācīgas izpildes gadījumā Pasūtītājs ir uzdevis trešajām personām veikt parāda atgūšanas/piedziņas darbības attiecībā pret Izpildītāju, Izpildītājam papildu parāda apmaksai ir pienākumus segt piedziņas izmaksas. Puses vienojas, ka minētos piedziņas izdevumus tieši no Izpildītāja ir tiesīgi iekasēt un piedzīt attiecīgi pilnvaroti parādu piedziņas uzņēmumi/iestādes saskaņā ar savu cenrādi.

9. Līguma darbības laiks, grozīšanas un izbeigšanas kārtība
9.1. Līgums stājas spēkā tā parakstīšanas dienā un ir spēkā līdz Pušu saistību izpildei vai Līgums tiek izbeigts tajā noteiktajā kārtībā.
9.2. Pasūtītājam ir tiesības vienpusējā kārtā atkāpties no Līguma, neatlīdzinot Izpildītājam nekādus zaudējumus, nosūtot par to Izpildītājam rakstisku paziņojumu, ja:
9.2.1. Līguma saistības netiek pildītas atbilstoši Latvijas Republikā spēkā esošo normatīvo aktu prasībām un/vai Līguma prasībām un/vai kvalitātes prasībām un/vai Izpildītājs kādā citā veidā nepilda vai nepienācīgi pilda Līgumā noteiktās saistības, un pēc pretenzijas saņemšanas no Pasūtītāja 5 (piecu) darbdienu laikā nav novērsis pārkāpumu;
9.2.2. [bookmark: _Hlk129558614]ja Līgumu nav iespējams izpildīt tādēļ, ka Līguma izpildes laikā Izpildītājam (tai skaitā tā valdes vai padomes loceklim, pārstāvēttiesīgajai personai vai prokūristam vai personālsabiedrības biedram, ja Izpildītājs ir personālsabiedrība, vai personai, uz kuras iespējām Izpildītājs ir balstījies, lai apliecinātu tā kvalifikācijas atbilstību iepirkuma dokumentos noteiktajām prasībām) vai apakšuzņēmējam, kura sniedzamo  pakalpojumu vērtība ir vismaz 10 000 EUR (desmit tūkstoši eiro, 00 centi) no Kopējās līgumcenas, ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.3. Ja Pasūtītājs vienpusēji atkāpjas no Līguma saskaņā ar Līguma Vispārīgo noteikumu  9.2. punktu vai Izpildītājs vienpusēji atkāpjas un no Līguma pirms tajā noteikto saistību izpildes, atskaitot Līguma Vispārīgo noteikumu 8.5. punkta gadījumu, Pasūtītājs samaksā Izpildītājam tikai par tiem Pakalpojumiem, kas ir pienācīgi sniegti, pieņemti ar Aktu un atbilst Līguma nosacījumiem, savukārt, Izpildītājs:
9.3.1.  atlīdzina Pasūtītājam visus tiešos un netiešos zaudējumus;
9.3.2. samaksā Pasūtītājam līgumsodu 10 % (desmit procentu) apmērā no Kopējās līgumcenas;
9.3.3. atmaksā saņemto priekšapmaksas (avansa summu), ja tāda saņemta.
9.4. Pasūtītājam ir tiesības vienpusējā kārtā atkāpties no Līguma jebkurā laikā, atsakoties no Pakalpojumu sniegšanas un neatlīdzinot jebkādus Izpildītāja tiešos vai netiešos zaudējumus, par to 10 (desmit) darbdienas iepriekš rakstiski paziņojot Izpildītājam, ja:
9.4.1. Pasūtītājam zūd nepieciešamība pēc Pakalpojumiem vai tas ir konstatējis labāku piedāvājumu;
9.4.2. ir uzsākts Izpildītāja maksātnespējas vai likvidācijas process.
9.5. Izpildītājam ir tiesības vienpusējā kārtā atkāpties no Līguma, par to 10 (desmit) darbdienas iepriekš rakstiski paziņojot Pasūtītājam, ja Pasūtītājs vismaz 30 (trīsdesmit) kalendārās dienas nepamatoti kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Izpildītāja pretenzijas nosūtīšanas dienas Pasūtītājam.
9.6. Izpildītājs nekavējoties, bet ne vēlāk kā 2 (divu) darbdienu laikā rakstiski paziņo Pasūtītājam par objektīviem apstākļiem, kas radušies neatkarīgi no Izpildītāja, ko viņš nevarēja paredzēt un novērst un kavē Pakalpojumu sniegšanu Līgumā noteiktajā termiņā, un saskaņo ar Pasūtītāju tālāko rīcību, tai skaitā var pagarināt Līgumā noteikto Pakalpojumu sniegšanas termiņu. Ja šāds paziņojums nav saņemts šajā punktā norādītajā termiņā, tad Izpildītājam nav tiesību uz termiņa pagarinājumu.
9.7. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējiem.
9.8. Pusēm ir tiesības atcelt (izbeigt) Līgumu jebkurā laikā, noslēdzot par to rakstveida vienošanos.

10. Nepārvaramā vara
10.1. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde ir radusies pēc Līguma noslēgšanas nepārvaramas varas un/vai ārkārtēju apstākļu rezultātā, ko Puses nevarēja paredzēt un novērst saprātīgiem līdzekļiem. Pie tādiem ārkārtējiem apstākļiem pieskaitāmi ugunsgrēki, zemestrīces, citas dabas parādības, kara darbība, valsts varas un pārvaldes institūciju darbība un jebkuri citi nepārvaramas varas apstākļi, kas nav pakļauti Pušu saprātīgai kontrolei.
10.2. Pusei, kura atsaucas uz nepārvaramas varas apstākļu iestāšanos, 3 (trīs) darbdienu laikā, ja tas iespējams, rakstiski jāpaziņo otrai Pusei par šādu apstākļu iestāšanos un to cēloņiem, norādot iespējamo saistību izpildes termiņu pagarinājumu. Paziņojumam pēc iespējas ir jāpievieno kompetentas iestādes izziņa, kas apstiprina nepārvaramās varas apstākļu esamību.
10.3. Ja nepārvaramas varas apstākļi skar Izpildītāju un Pasūtītājs rakstveidā nav norādījis citādāk, Izpildītājam ir jāturpina pildīt savas saistības saskaņā ar Līgumu tik ilgi, cik tas ir praktiski iespējams, un ir jāmeklē visus saprātīgo alternatīvu veidus, lai nodrošinātu Līguma izpildi tādā mērā, kādā to nav ierobežojuši nepārvaramās varas apstākļi, izņemot gadījumus, kad Pakalpojumu sniegšana nav tieši un nepārprotami aizliegta saskaņā ar valsts vai pašvaldības institūcijas normatīvo aktu prasībām vai atsevišķiem norādījumiem.

11. Personas datu apstrādes noteikumi
11.1. Parakstot Līgumu, Izpildītājs apliecina, ka ir iepazinies ar Pasūtītāja privātuma paziņojumu “SIA “Rīgas nami” privātuma paziņojums”, kas ir izvietots Pasūtītāja interneta vietnē: https://www.rigasnami.lv/lv/par-mums/personas-datu-aizsardziba, kā arī ir informēts, ka šāds paziņojums var tikt vienpusēji mainīts no Pasūtītāja puses un aktuālā paziņojuma redakcija tiks izvietota iepriekš norādītajā Pasūtītāja interneta vietnē.
11.2. Puses apzinās, ka Līguma izpildes ietvaros var rasties nepieciešamība savstarpēji apmainīties ar informāciju, kas satur fiziskas personas datus (turpmāk – personas dati) (piemēram, Pušu pārstāvju un/vai kontaktpersonu identificējošā un kontaktinformācija). Šādā gadījumā katra no Pusēm ir uzskatāma par patstāvīgu pārzini savā rīcībā esošu personas datu apstrādei, tā apņemas personas datus apstrādāt atbilstoši spēkā esošiem normatīvajiem aktiem par fizisku personu datu apstrādi, un otrai Pusei dati tiek nodoti Pušu leģitīmu interešu ietvaros, lai nodrošinātu Līguma kvalitatīvu izpildi.
11.3. Katra no Pusēm apņemas informēt tās personas, kuras personas dati (piemēram, kuras norādītas kā kontaktpersonas) tiek nodoti otrai Pusei, par to, ka tās personas dati ir tikuši apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.

12. Nobeiguma noteikumi
12.1. Pasūtītāja un Izpildītāja pārstāvji Līguma ietvaros ir tiesīgi, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai komunicēt ar otru Pusi, pieprasīt no otras Puses informāciju, sniegt otrai Pusei informāciju, piedalīties sapulcēs, organizēt ar Līgumu saistītās dokumentācijas, Pakalpojumu nodošanu/pieņemšanu, dot norādījumus par Līguma izpildi, parakstīt Aktu, kā arī veikt citas darbības, kas saistītas ar pienācīgu Līgumā paredzēto saistību izpildi.
12.2. Ja kādu iemeslu dēļ daļa no Līguma noteikumiem nevar tikt izpildīta, tad tie nevar ietekmēt visa Līguma spēku, un atlikušie noteikumi no Līguma ir atdalāmi un paliek spēkā.
12.3. Visos jautājumos, kas nav regulēti Līgumā, Puses vadās no spēkā esošajiem Latvijas Republikas normatīvajiem aktiem.
12.4. Ja rodas pretrunas starp Iepirkuma dokumentiem un Piedāvājuma dokumentiem, noteicošais ir Iepirkuma dokumentos noteiktais, ja Pasūtītājs nenosaka, vai Puses nevienojas, citādāk.
12.5. Ja kāds no Līguma noteikumiem zaudē spēku, kļūst nelikumīgs vai neīstenojams, tas nekādā veidā neietekmē pārējo Līguma noteikumu spēkā esamību, likumību vai īstenojamību. Puses ar šo apņemas labticīgās sarunās pēc iespējas ātri vienoties par spēku zaudējušā, nelikumīgā vai neīstenojamā noteikuma aizstāšanu ar citu spēkā esošu, likumīgu un īstenojamu noteikumu, kas pēc tā ekonomiskās būtības pēc iespējas tuvāk atbilst spēku zaudējušā, nelikumīgā vai neīstenojamā noteikuma būtībai.
12.6. Līguma sadaļu virsraksti tiek lietoti tikai teksta labākai pārskatāmībai un tādēļ nevar tikt izmantoti Līguma interpretācijai.
12.7. Pasūtītājs informē Izpildītāju par:
12.7.1. kārtību, kādā atbilstoši Trauksmes celšanas likumam SIA “Rīgas nami” darbojas iekšējā trauksmes celšanas sistēma, un tā ir pieejama Pasūtītāja tīmekļa vietnē https://www.rigasnami.lv/lv/par-mums/trauksmes-celsana;
12.7.2. Pasūtītāja darba aizsardzības instrukciju trešajām personām, kuras atrodas vai strādā Pasūtītāja telpās vai teritorijā, un tā ir pieejama Pasūtītāja tīmekļa vietnē https://www.rigasnami.lv/uploads/files/R%C4%ABgas%20nami/Saistosie%20dokumenti/RN-18-19-not.pdf.

